వరల్డ్ వైడ్ వెబ్
వరల్డ్ వైడ్ వెబ్ (సాధారణంగా "వెబ్ "గా పిలవబడే) ఇంటర్నెట్ ద్వారా కలపబడి ఉన్న హైపర్ టెక్స్ట్ పత్రాల వ్యవస్థ.వెబ్ బ్రౌజరు సహాయంతో మనము వెబ్ పేజిలలో గల అక్షరాలు, చిత్రాలు, చలనచిత్రాలు మరియు ఇతర మల్టిమీడియాను చూడవచ్చు మరియు హైపర్ లింకుల సహాయంతో వాటిమధ్య కదలవచ్చు.అంతకుముందు గల హైపర్ టెక్స్ట్ వ్యవస్థలలోగల భావనలను ఉపయోగించి 1989 లో టిం బెర్నేర్స్-లీ అనే ఆంగ్ల భౌతిక శాస్త్రవేత్త వరల్డ్ వైడ్ వెబ్ ను కనుగొన్నారు. ఆయన స్విట్జర్ల్యాండ్ లోని జెనీవాలో గల CERN అనే సంస్థలో పనిచేస్తున్నప్పుడు రాబర్ట్ కైల్లియు అనే బెల్జియం దేశపు కంప్యూటర్ శాస్త్రవేత్త సహాయంతో వెబ్ ను కనుగొన్నారు. టిం బెర్నేర్స్-లీ ఇప్పుడు వరల్డ్ వైడ్ వెబ్ కన్సోర్టియం అనే సంస్థకు డైరెక్టర్ గా పనిచేస్తున్నారు.1990 లో వీరిరువురు హైపర్ టెక్స్ట్ పుటలను నిలువచేసుకొనే, నెట్ వర్క్[1] లోని బ్రౌజర్ల ద్వారా చూడగలిగే 
'నోడ్ల యొక్క వెబ్' ను నిర్మించాలని సూచించి దానిని డిసెంబరు[3] నెలలో విడుదల చేసారు. అప్పటికే ఉన్న ఇంటర్నెట్ ను కలపడానికి ఉపయోగించి ఇతర వెబ్ సైట్లను విశ్వవ్యాప్తంగా తయారుచేయడం జరిగింది మరియు అంతర్జాతీయ ప్రమాణాలతో HTML భాష ఇంకా డొమైన్ పేర్లను తయారుచేసారు.అప్పడినుండి బెర్నేర్స్-లీ వెబ్ ప్రమాణాల (వెబ్ పేజిలను తయారుచేసే మార్క్ అప్ భాష వంటివి) అభివృద్ధికి మార్గదర్శనం చేయడంలో చురుకుగా ఉన్నారు మరియు గత కొన్ని సంవత్సరాలుగా సెమాంటిక్ వెబ్ అనే భావనను ప్రోత్సహిస్తున్నారు.
భారతదేశం లో భారతదేశం యొక్క సూపర్ కంప్యూటర్ భారతదేశం జాతీయ జాతీయ సవిలేట్ నెట్వర్క్ ఇన్వెటాట్ భారతదేశం లో స్మార్ట్ ఫోన్ లో 2008 భారతదేశం లో భారతదేశం లో 1995 ఇంటర్నెట్ లో భారతదేశం లో ఇంటర్నెట్ లో ఇంటర్నెట్ భారతదేశం విశ్వవిద్యాలయం నెట్వర్క్ వాణిజ్య ISP ఇంటర్నెట్ సర్వీసు ప్రొవైడర్స్ bsnl, vsnl, bhrati airtel, rilince jio ఈ ఇంటర్నెట్ సర్వీసు ప్రొవైడర్స్ ఇండియా ఇన్లైన్ ఇంటర్నేషనల్ డేటా ఆన్ స్మార్ట్ ఫోన్ అండ్ ఇంటర్నెట్ నెట్ వర్క్ ఇండియా
భూఖండ చలనము
భూఖండ చలనము (కాంటినెంటల్ డ్రిఫ్ట్) అనగా ఖండాల యొక్క పరస్పర కదలిక. సముద్ర గర్భంపై ఈ ఖండాలు కదలుతున్నట్లుగా అనిపిస్తుంది. ఖండాలు ఇలా కదలి ఉండవచ్చని మొట్టమొదట ఆలోచన వ్యక్తం చేసింది 1596 లో అబ్రహం ఓర్టీలియస్ అన్న శాస్త్రవేత్త. ఈ భావనను స్వతంత్రంగా మరియు సంపూర్ణంగా వృద్ధి చేసినది 1912 లో ఆల్ఫ్రెడ్ వేజెనర్ అన్న వ్యక్తి. దీన్ని విపులీకరించే మెకానిజం లేకపోవడం వలన, ఇతర సిద్ధాంతాల పట్ల ఉన్న నమ్మకం వలననూ కొందరు ఈ సిద్ధాంతాన్ని వ్యతిరేకించారు. ఈ భూఖండ కదలికల సిధ్ధాంతాన్ని, తరువాతి కాలంలో ప్లేట్ టెక్టోనిక్స్ అన్న మరొక సిధ్ధాంతం పరిపూర్ణం చేసింది. ఈ కొత్త సిధ్ధాంతం పాత దాని మీదే ఆధార పడి ఉంటుంది. అయితే ఇది మొదటి సిద్ధాంతం లాగా కాకుండా, ప్రకృతి యొక్క ఈ ప్రవర్తనని విపులీకరిస్తుంది. 
అట్లాంటిక్ మహాసముద్రానికి రెండు వైపుల ఉన్న భూఖండాలు ఒక దాని పక్కన ఒకటి సరిగ్గా అతికేలా ఉంటాయని మొట్టమొదట ఆబ్రహం ఓర్తెలియుస్ (ఓర్తెలియుస్ 1596) , థెయొడొర్ ఖ్రిస్టొఫ్ లిలియెంథల్ (1756) , అలెగ్జాండర్ వాన్ హంబోల్ద్ట్ (1801, 1845) , ఆంటోనియో స్నైడర్-పెల్లెగ్రిని (స్నైడర్-పెల్లెగ్రిని 1858) మొదలైన శాస్త్రవేత్తలు కనుగొన్నారు. వీటిలో అతి ముఖ్యంగా ఆఫ్రికా మరియు దక్షిణ అమెరికా ప్రముఖంగా కనిపిస్తాయి.